
ہم زمین پر قیدیوں کی طرح ہیں - یہ کائنات ہمیں وہ تمام مقامات دکھا کر جہاں پر ہم نہیں جاسکتے شاید ہمیں کاہلی کے طعنے 
دیتی ہے -- اگر ہم اپنی نوع کی بقا چاہتے ہیں تو ہمیں آخر کار زمین کی اس قید سے نکلنا ہوگا - لیکن ہمیں زمین پر کیا چیز 
روکے رکھتی ہے؟ ایسا ہے کہ ہم نے ساڑھے چار ارب سال پہلے اس کائنات سے ایک قرض لے رکھا ہے - کائنات کی ہر مادی 
چیز ہر دوسری مادی چیز کو اپنی طرف کھینچتی ہے - اسے کششِ ثقل کہا جاتا ہے ۔۔- آپ کسی بڑے جسم کے جتنے قریب ہوں 
گے اتنی ہی یہ کشش زیادہ ہوگی - یہ کششِ تقل ہی ہے جو ہمیں زمین پر قید کیے ہوئے ہے - ہم یوں بھی کہہ سکتے ہیں کہ ہم 
ایک گریویٹی کے کنویں میں قید ہیں - اگرچہ یہ سچ مچ کا کنواں نہیں ہے لیکن کششِ تقل کو سمجھنے کے لیے ایک اچھا ماڈل 
کر وز ہے سے 


کشش تقل کے کنویں میں ہونے کا مطلب یہ ہے کہ ہم نے کشش تقل سے توانائی مستعار لے رکھی ہے - لیکن آپ توانائی مستعار 
کیونکر لے سکتے ہیں - اس کی وجہ یہ ہے کہ ہماری کائنات میں اشیا اپنی رفتار یا سمت بدلنا پسند نہیں کرتیں ۔- چنانچہ انہیں 
حرکت دینے کے لیے ان پر توانائی استعمال کرنا پڑتی ہے - اربوں سال پہلے سورج کے گرد گھومتے گرد و غبار کے کھربوں 
ذرات کے درمیان کشش کی وجہ سے زمین کی تشکیل ہوئی - اس عمل کے دوران توانائی استعمال ہوئی جس کا نتیجہ اس کشش 
ثقل کے کنویں کی صورت میں نکلا جس میں ہم اب موجود ہیں ۔- آپ کے جسم میں موجود ایٹمز اس وقت اس گرد و غبار کا 
حصہ تھے جن پر کائنات کی توانائی اس وقت استعمال ہوئی تھی جب زمین تشکیل پارہی تھی - آپ کسی ثقلی کنویں میں جس قدر 
گہرائی میں ہوں اتنی ہی زیادہ توانائی آپ کو اس کنویں سے نکلنے کے لیے استعمال کرنا ہوگی - اگر آپ یہ توانائی مہیا نہیں کر 
سکتے تو آپ اس ثقلی کنویں سے کبھی نہیں نکل پائیں گے - 


آئیے اس تصور پر ایک بار پھر نظر ڈالتے ہیں - کائنات کے اجسام خود سے حرکت کرنا نہیں چاہتے - انہیں حرکت دینے کے 
لیے توانائی استعمال کرنا پڑتی ہے - کششِ تقل نے ان ذرات کو یہ توانائی فراہم کی جس سے وہ ذرے زمین کی شکل اختیار کر 
گئے - اس عمل کے دوران وہ ثقلی کنواں تشکیل پایا جو اب ہمیں قید کیے ہوئے ہے - اب اس ثقلی کنویں سے نکلنے کے لیے یہ 
مستعار شدہ توانائی لوٹانا ہوگی ۔- 


تو اس ثقلی کنویں سے فرار کیسے ممکن ہے - زمین سے خلا میں جانے کے لیے ہمیں توانائی کے استعمال کے ایک پیچیدہ عمل 
سے گذرنا ہوگا - اس کے لیے ہمیں ایک ایسی مشین ایجاد کرنا ہوگی جو منفی مخفی توانائی لوٹا سکے - اس مشین کو ہم راکٹ 
کے نام سے جانتے ہیں - راکٹ توانائی پیدا کرنے والے کیمیائی تعاملات کو استعمال کرتے ہیں - بنیادی طور پر راکٹ اپنے 
ایندھن میں منظم طور پر دھماکے کرتے ہیں جس میں کیمیائی توانائی حرکی توانائی میں تبدیل ہوتی ہے - ان تعاملات سے پیدا 
ہونے والی گیسوں کو تیزی سے راکٹ کے نچلے حصے سے باہر خارج کیا جاتا ہے جس کے رد عمل کے طور پر راکٹ اوپر 
کی طرف حرکت کرتا ہے - توانائی کے اس استعمال سے ہم اپنی ثقلی مخفی توانائی میں اضافہ کر رہے ہوتے ہیں - یہ ایک 
پیچیدہ طریقہ سہی لیکن بنیادی طور پر اس عمل میں ہم کشش تقل سے مستعار لی گئی توانائی لوٹا رہے ہوتے ہیں - 


لیکن خلا میں جانے کا مسئلہ اس سے بھی زیادہ پیچیدہ ہے - جب آپ خلا میں جانے کے لیے ایندھن استعمال کرتے ہیں تو آپ 
بہت سی توانائی حرارت اور ہوا کی رگڑ کی صورت میں ضائع بھی کر رہے ہوتے ہیں - چنانچہ ثقلی مستعار شدہ توانائی سے 
کہیں زیادہ توانائی اس کنویں سے نکلنے کے لیے درکار ہوتی ہے - آپ راکٹ میں تابکاری سے پیدا ہونے والی توانائی بہت 
زیادہ دھماکہ خیز ایندھن یا اس قسم کی دوسری خطرناک چیزیں استعمال نہیں کر سکتے - آپ کو ایسے ایندھن کی ضرورت ہوتی 
ہے جسے آپ محفوظ طریقے سے کنٹرول کر سکیں جو کہ ایک انتہائی پیچیدہ عمل ہے - اس ایندھن کی وجہ سے راکٹ کا وزن 
بہت زیادہ بڑھ جاتا ہے یعنی اس کی کمیت زیادہ ہوجاتی ہے - اس زیادہ کمیت کو دھکیلنے اور حرکت دینے کے لیے مزید ایندھن 
کی ضرورت ہوتی ہے - اس ایندھن کو سٹور کرنے کے لیے راکٹ کی جسامت میں اضافہ کرنا پڑتا ہے چنانچہ راکٹ کی کمیت 
بڑھ جاتی ہے جسے مزید توانائی فراہم کرنے کے لیے مزید ایندھن کی ضرورت پڑتی ہے - یہ ایک لامتناہی قسم کا سلسلہ ہے 
جس کا نتیجہ یہ ہوتا ہے کہ آپ جس چیز کو خلا میں پہنچانا چاہ رہے ہیں اسے دھکیلنے کے لیے راکٹ کا وزن اس چیز کے 
وزن سے کم از کم سو گنا زیادہ ہوجاتا ہے - 


مثال کے طور پر یورپ میں ڈیزائن کیے گئے 6 ۵1608 راکٹ کا وزن تقریباً 800 ٹن ہوتا ہے اور یہ 10 ٹن کا وزن 
7۷ھ مدار میں بھیج سکتا ہے اور 20 ٹن اس سے کمتر بلندی کے مدار پر - لیکن چونکہ راکٹ کی پیدا کردہ تھرسٹ 
یا دھکیلنے کی قوت محدود ہوتی ہے اس لیے اس کے زیادہ سے زیادہ وزن کی بھی ایک حد ہے جس سے زیادہ وزن کا راکٹ 
خلا میں نہیں بھیجا جاسکتا - اگر آپ اس کی استعداد سے زیادہ وزن لاد دیں تو راکٹ کبھی لانچنگ پیڈ سے نہیں اٹھ پائے گا - 
چنانچہ راکٹ کے ایندھن کا ٹینک ایک حد سے زیادہ بڑا بنانا عملی طور پر ممکن نہیں ہے - چنانچہ راکٹ کی سائنس سے یہ 
واضح ہے کہ خلائی سفر کبھی بھی آسان نہیں ہوگا 


لیکن ٹھہریے - ابھی اس سے بھی بری خبر باقی ہے - محض زمین کے ثقلی کنویں سے فرار ہی کافی نہیں ہے کیونکہ اس 

کنوین کی منڈیر تک پہنچ کر بھی آپ اس میں واپس گر سکتے ہیں - چنانچہ خلا میں پہنچنے کے بعد خلا میں رہنے کے لیے 
بھی جتن کرنا ضروری ہے - زمین کے گرد گردش کرنے کے لیے راکٹ کو ایسی بلندی پر پہنچانا ضروری ہوتا ہے جہاں وہ 
مدار میں دیر تک رہ پائے اور زمین پر واپس نہ آ گرے - ایسا کرنے کے لیے آپ کو بہت زیادہ حرکی توانائی کی ضرورت 

ہوتی ہے جس کا مطلب یہ ہوتا ہے کہ اس راکٹ کو بہت زیادہ رفتار کی ضرورت ہوتی ہے - زمین سے سو کلومیٹر بلندی پر 
پہنچنے کے لیے آپ کو 8 کلومیٹر فی سیکنڈ کی رفتار چاہیے جو کہ 28 ہزار کلومیٹر فی گھنٹہ بنتی ہے - اس رفتار سے آپ 
زمین کے گرد ایک چکر صرف 90 منٹ میں مکمل کر سکتے ہیں - 


یہاں پر ہم ایک )ء۲1 استعمال کر سکتے ہیں - بجائے سیدھا اوپر اڑنے کے ہم راکٹ کو زمین کی گردش کی سمت میں جھکا 
سکتے ہیں - چونکہ زمین ایک کرے کی شکل میں ہے اس لیے اگر آپ کا راکٹ زمین پر عمودی جانے کے بجائے افقی سمت 
میں جائے تو بھی تیز رفتاری کی وجہ سے وہ زمین کے گرد چکر لگانے لگے گا - اگرچہ وہ اصولاً زمین کی طرف گر رہا ہے 
لیکن کیونکہ زمین بھی اپنی کروی شکل کی وجہ سے مڑتی جارہی ہے اس لیے وہ زمین پر گرنے کے بجائے اس کے گرد 
گھومتا رہے گا - جب تک آپ زمین سے کافی بلندی پر ہیں مثلا سو کلومیٹر کی بلندی پر تو آپ با آسانی اس مدار میں رہ سکتے 
ہیں - انٹرنیشنل سپیس سٹیشن بھی خلا میں رہنے کے لیے یہی طریقہ استعمال کرتا ہے - یہ زمین کے گرد فری فال میں ہے ۔- 
اپنے اس مدار میں رہنے کے لیے اسے وقتاً فوقتاً توانائی کی ضرورت پڑتی ہے تاکہ اس کی رفتار اور بلندی میں آہستہ آہستہ 
ہونے والی کمی کو دور کیا جاسکے - اگر ہم زمین کے قطر اور سپیس سٹیشن کی زمین سے بلندی کا موازنہ کریں تو ہم دیکھیں 
گے کہ اس کی بلندی نہ ہونے کے برابر ہے ۔- 


اگر ہمیں اس سے زیادہ بلندی پر جانا ہو جو کہ سیٹیلانٹس کے لیے یا دوسرے سیارے پر جانے کے لیے ضروری ہے تو ہمیں 
مزید توانائی کی ضرورت پڑۓ گی - کسی بھی خلائی جہاز کو مدار میں پہنچانا سب سے مشکل کام ہوتا ہے - مثال کے طور 
پر اگر ہم مریخ پر ایک راکٹ بھیجنا چاہیں تو ہمیں اس مشن کے لیے جتنی توانائی کی ضرورت ہوگی اس کا نصف سے زیادہ 
حصہ صرف اس خلائی جہاز کو زمین کی فضا سے نکال کر اس راستے پر ڈالنے کے لیے ہی صرف ہوجائے گا جس پر چل کر 
اسے مریخ تک پہنچنا ہے - باقی ساڑھے پانچ کروڑ میل کے سفر میں نصف سے بھی کم توانائی استعمال ہوگی - چنانچہ توانائی 
کے استعمال کو بہتر بنانے کے لیے راکٹ کو ایک ہی عظیم جسم کے طور پر نہیں بنایا جاتا --- اس کے بجائے راکٹ کی کئی 
سٹیجز بنائی جاتی ہیں - ایندھن کے خالی ٹینک کو لیے لیے پھرنے کی کوئی ضرورت نہیں ہوتی چنانچہ جونہی ایک سٹیج کا 
ایندھن ختم ہوتا ہے اس سٹیج کو الگ کر کے پھینک دیا جاتا ہے ۔۔- چنانچہ جیسے جیسے راکٹ کی بلندی بڑھتی ہے ویسے ویسے 
اس کی سٹیجز بھی استعمال کے بعد پھینک دی جاتی ہیں - راکٹ کی باقی بچ رہی سٹیجز میں بھی ان کا اپنا انجن اور اپنا ایندھن 
ہوتا ہے جو سفر کے اگلے مرحلے میں استعمال ہوتا ہے - 


تو یہ وجہ ہے کہ سپیس میں جانا اس قدر مشکل ہے - اگر آپ کو یہ تمام مشکل اور پیچیدہ معلوم ہوتا ہے تو فکر مت کیجیے - 
اتی لیے سے و اگک ہداس کا جانا نے 


مزید ویڈیوز دیکھنے کے لیے وزٹ کیجیے ہمارا یوٹیوب چینل https://www.youtube.com/sciencekidunya‏ 


ویڈیو لنک 
https://www.youtube.com/watch ?v=RVMZxH1TIIQ‏ 


